
Võidu pr 17e ja selle lähiala detailplaneeringu menetluse lõpetamine 

1. Asjaolud ja menetluse käik
Võidu pr 17e ja selle lähiala detailplaneering on algatatud 31.01.2005 esitatud taotluse nr 96/1-11 alusel Narva Linnavolikogu 17.03.2005 otsusega nr. 30/52  " Võidu pr 17e ja selle lahiala detailplaneeringu algatamine”. Algatamise taotlused esitas ja detailplaneeringu läbiviimist finantseerib Virumaa Heategevuskeskus MTÜ. 

Detailplaneeringu koostamise eesmärgiks ehitusõiguse määramine, kruntideks jaotamine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine. Planeeritava ala pindala on ca 0,3 ha. 

Detailplaneeringu menetlus on kestnud üle 14 aasta, kuid selle aja jooksul ei ole planeeringut vastu võetud. Kaasajaks on planeeringu lähteülesanne aegunud ning ei lähtu ka Narva Linnavolikogu 24.01.2013 otsusega nr 3 kehtestatud Narva linna üldplaneeringust. 

Kaasajal on planeeringuala maakatastri päringu alusel 95% ühiskondlike ehitiste maa sihtotstarbega kinnistu, mis on Virumaa Heategevuskeskus MTÜ omanduses ja 5% tootmismaa, mis on võrguvaldaja valduses. Ehitisregistri alusel asub planeeringualal 1960 aastal valminud 1-korruseline 613 m² ehitusaluse pinnaga hoone. Planeeringuala piir on lisatud asukohaskeemile (lisa 1). 

Ehitusseadustiku ja planeerimisseaduse rakendamise seaduse § 1 lõike 4 kohaselt enne kaesoleva seaduse jõustumist algatatud detailplaneeringu menetlus viiakse lõpule hiljemalt 2018. aasta 1. juuliks. 

Linnavalitsus on seisukohal, et detailplaneeringu koostamise lõpetamine ei ole huvitatud isikule koormav, kuna vastavalt põhiseaduse § 32 on igaühel õigus enda omandit vabalt vallata, kasutada ja käsutada. Käesoleva menetluse lõpetamine ei kitsenda kinnistute omanike seniseid kinnistu kasutamistingimusi. Seega võib kinnistu omanik ka peale detailplaneeringu algatamise otsuse kehtetuks tunnistamist kinnistut samadel alustel vabalt vallata, kasutada ja käsutada. Samuti on kinnistu omanikul võimalus taotleda uue detailplaneeringu algatamist vastavalt kehtivale planeerimisseadusele.

Nimetatud aja möödudes peab kohalik omavalitsus tegema detailplaneeringu kehtestamise või kehtestamata jätmise otsuse. Tähtaja kehtestamine aitab tagada, et detailplaneeringute koostamine toimuks mõistliku aja jooksul ega jääks venima. Planeerimisseaduse § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. Planeerimisseaduse § 124 lõike 2 kohaselt on detailplaneeringu eesmärk eelkõige üldplaneeringu elluviimine ja planeeringualale ruumilise terviklahenduse loomine. 


Antud juhul detailplaneeringu menetlemine rohkem kui 14 aastat ei ole mõistlik menetlus ja ei saa tagada nõutud ruumilist planeerimist. 

Võidu pr 17e ja selle lähiala detailplaneeringu algatanud Virumaa Heategevuskeskus MTÜ -d teavitati vastavast olukorrast nii ameti kodulehel ilmunud teate kui ka ajalehtedes "Põhjarannik" ja "Gorod" kuulutuste kaudu. Virumaa Heategevuskeskus MTÜ-d teavitati täiendavalt tähitud kirja kaudu, mille võttis vastu Virumaa Heategevuskeskus MTÜ juhatuse liige. Kirjas märgiti, et vastamata jätmise puhul on 30 päeva möödudes õiguspärane eeldada, et algatajal puudub huvi algatatud detailplaneeringute protsessi jätkamise vastu ning soovitakse alustada detailplaneeringu menetlusprotsessi lõpetamisega. Virumaa Heategevuskeskus MTÜ juhatuse liikme poolsest tähitud kirja kättesaamisest 12. novembril 2018 on möödunud enam kui 30 päeva, kuid vastust pole saabunud.

Planeeringu koostamise korraldajal on aga diskretsiooniõigus planeerimismenetlus lõpetada, kui ta leiab, et menetletav planeering ei ole tulevikus elluviidav õigusaktide muutmise tõttu sest detailplaneering pole lõpuleviidud 1. juuliks 2018 ja lähtuvalt EhPRS § 1 lõige 4 kohaselt tuleb antud detailplaneeringu menetlus lõpetada. Haldusmenetluse seaduse § 43 lg 2 sätestab, et kui taotletud haldusakt otsustatakse jätta andmata, antakse selle kohta vastav haldusakt. Detailplaneeringut ei ole huvitatud isiku poolt kohalikule omavalitsusele esitatud, mistõttu on detailplaneeringu koostamine ja menetlemine veninud ebamõistlikult pikaks ning on otstarbekas haldusmenetlus lõpetada.

2. Õiguslikud alused
2.1.  Haldusmenetluse seaduse § 43 lõige 2 kohaselt kui taotletud haldusakt otsustatakse jätta andmata, antakse selle kohta haldusakt. Kui haldusorgani initsiatiivil algatatud haldusmenetluses otsustatakse jätta haldusakt andmata, teavitatakse sellest adressaati ja haldusmenetlus lõpeb.
2.2. Haldusmenetluse seaduse § 64 lõige 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
2.3. Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3. Otsus

Lõpetada Narva Linnavolikogu 17.03.2005 otsuse nr. 30/52  "Võidu pr 17e ja selle lahiala detailplaneeringu algatamine” alusel algatatud Võidu pr 17e ja selle lähiala detailplaneeringu menetlemine. 

4. Rakendussätted
4.1 Narva Linnavalitsuse Arhitektuuri-ja Linnaplaneerimise Ametil avaldada otsus ajalehes "Põhjarannik" ja "Narva Linnaleht" ning ameti veebilehel, teavitada otsusest huvitatud isikut. 
4.2 Tunnistada kehtetuks Narva Linnavolikogu 17.03.2005 otsusega nr. 30/52 "Võidu pr 17e ja selle lähiala detailplaneeringu algatamine”
4.3 Käesolev otsus jõustub teatavakstegemisest. 
4.4 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

Võidu pr 17e ja selle lähiala detailplaneeringu asukohaskeem
Planeeringuala ligikaudne pindala 0,3 ha

